
A  RiGH  !  gur  diomain  an  saoghal, 
'S  ioma  mealladh  a's  faoinels  a  th'ann, 

Mar  neul  tana  's  e  'caochladh, 
Theid  f  huadach  's  a  sgaoileadh  'na  dheann, 

Mar  cheathach  an  aonaich 
Air  a  sgapadh  le  gaoith  bharr  nam  beann  j 

'S  ionann  sin  a's  clann  daoine, 
Gun  fhios^thig  an  t-aog  aig  gach  àm, 

Fhuair  mi  sgeula  's  bu  shearbh  e, 
Chaidh  mo  lèirsinn  gu  anannachd  le  bròn, 

Gu'n  d'eug  fear  a'  Gharbha, 
Mo  chreach  leir!  tha  e  dearbhta  gu  leoir  ; 

-Ach  nia  chaidh  thu  air  falbh  uainn, 
Ged  a  shiubhlainn  leth  Alb'  agus  corr, 

Cha'n  f  haic  mi'n  coinnearah  n'an  armailt 
Feai'  do  bheusan,  do  dhealbh,  a's  do  neoil. 

Dhomhsa  b'aithne  do  bheusan, 
Bha  thu  ciùin  mar  ghath  greine  trè  cheò ; 

Bha  thu  ascaoin  na'm  b'  f  heudar, 
'S  ann  a'd'  aodann  a  dh'eireadh  an  colg, 

'S  tu  chaisgeadh  an  eucoir 
'Sa  sheasadh  gu  treun  leis  a'  chòir, 


A's  cha  ghabhadh  tu  dèis-Iaimh 
Bho  fhear  a  thug  ceum  ann  am  bròig. 

Bu  tu  deadh  fhear-an-tighe, 
'S  ann  a  bhitheadh  an  caitheadh  mu  d*  bhòrd ; 

Bu  tu  pòltear  na  dibhe, 
'Nuair  a  thàrladh  dhuit  suidhe  's  tigh-òsd'. 

Bha  thu  fialaidh — 's  bu  dligheach, 
Bha  thu  shiolach  nan  cridheachan  mòr, 

A'd'  cheann  riaghailt  air  buidheann, 
'S  ann  bha  chiall  ann  am  bruidhinn  do  bheòil. 

Bu  tu  sealgair  a  mhunaidh, 
'S  ro  mhaith  dhìreadh  tu  mullach  nan  sròn; 

Le  do  chuilbheir  's  maith  cuma', 
'S  tric  a  leag  thu  air  uilinn  fear-cròic'; 

'S  an  àm  dol  air  thuras, 
B'e  do  mhiann  paidhir  chuileanan  borb  ; 

Bu  tu'n  t-iasgair  air  buinne, 
Le  do  mhorbha  gèur,  guineach  a'd'  dhorn. 

Faodaldh  'n  eilid  'san  ruadh-bhoc, 
'San  damh  muUaich,  bhi  uallach  'san  fhrìth, 

Tha'm  bradan  tarra-gheal  a'  cluaineis 
Feadh  shruthaibh  a's  chuartag  gun  sgìos  ; 

Tha  do  mhial-choin  a'  bruadar 
Bhi  sa'  gharblilach  a'  ruagadh  an  f  hèidh, 

Tha  na  h-armaibh  fo  ruadh-mheirg, 
'S  lamh  g'an  dearbhadh  'san  uaigh  'o  cheann 

[tìom. 


'Sani)  bha'n  aoidh  ann  a'd'  aodann, 
'S  tric  a  rinn  thu  rium  faollte,  fhir-mhòir — 

'S  tric  a  ghlac  thu  air  laìmh  mi, 
'S  bhiodh  t'  f  huran  a's  t'  f  hàilte  'na  lorg. 

'S  tric  a  rììisg  mi  mo  bheachd  riut 
'Nuair  bhiodh  smuairean  no  airtnealga  m' 

'S  chuireadh  sàgradh  do  chnacais     [leòn, 
Air  chiil  gacli  aon  acaid  bhiodh  orm. 

Gur  a  cruaidh  leam  do  chlann,  a 
Blii  fo  mhulad,  fo  champar,  's  fo  bhròn  ; 

Dh'  fhalbh  an  talce  's  iad  fann  deth 
O'n  chaireadh  do  cheann-sa  fo'n  f  hòid. 

Nam  biodh  èiridh  sa'  Cheapaich, 
'S  gu'n  èighte  na  gaisgich  fo'n  t-sròl; 

Gu'n  robh  leus  air  a'  bhrataich 
Fear  clio  treun  'sa  bha  ac'  bhi  fo'n  fhòid. 

Ach  'se  tha  mi  ag  acain 
Thu  bhi  nis  anns  an  Lagan  a'  tàmh  ; 

Air  do  dhùnadh  fo  leacan, 
'S  nach  dùisg  thu  'sa'mhaduin  bho  d'  phràmh. 

'Se  mo  dhiubhail  mar  thachair 
Thu  bhi  'san  ìiir  an  tasgaidh  a'  cnàmh  ; 

Fhir  mo  rùin  a  bha  smachdail, 
Nach  do  chuir  cùl'aobh  ri  caraid  no  nàmh. 

